Garuoza
Garuoza (latv. Garoza) – kaimas Latvijos Žiemgalos regione, Jelgavos savivaldybėje, Salgalės valsčiuje, maždaug 14 km nuo Jelgavos. Nuo 2009 iki 2021 m. priklausė buvusiai Uozolniekų savivaldybei. 1961 m. kaime gyveno 65 gyventojai, 1979 m. – 164, 1989 m. – 328, 2000 m. – 361. Šalia Garuozos praeina XIX amžiaus pabaigoje iškastas Iecavos–Garuozės kanalas, žinomas „Velnio griovio“ pavadinimu. 1287 m. kovo 26 d. dabartinio kaimo apylinkėse įvyko Garuozos mūšis.